KULTUURIKESKUSE DIREKTORI TÖÖKUULUTUS

Rakvere Linnavalitsus

Kohalik omavalitsus - kultuur/noorsootöö

Rakvere Linnavalitsus võtab tööle KULTUURIKESKUSE DIREKTORI

Kultuurikeskuse direktori peamised tööülesanded on:

* Rakvere Kultuurikeskuse ja selle struktuuri osana toimiva Rakvere Avatud Noortekeskuse igapäevase tegevuse juhtimine;
* Linna arengukava, eelarvestrateegia ja eelarve koostamise protsessis osalemine ning kultuuri- ja noorsootööga seonduvate ideede ning alusandmete esitamine;
* Linna jaoks oluliste kultuurisündmuste, tähtpäevade tähistamise jne. kavandamine, linnas toimuvate suurürituste korraldamisprotsessis osalemine ning valdkonna teavitus- ja turundusalane tegevus;
* Koostöö korraldamine linnas tegutsevate kultuuriseltside, noorteühenduste ja teiste valdkonnaga seotud organisatsioonidega;
* Kultuuri- ja noorsootöö alase projektitegevuse korraldamine ning juhtimine.

Kandidaadile esitatavad nõuded:

* Kõrgharidus, soovitavalt kultuuri-, avaliku halduse või majandusalane;
* Eelnev juhtimisalane kogemus;
* Algatus- ja otsustusvõime ning hea pingetaluvus;
* Strateegiline mõtlemine ja projektijuhtimise kogemus;
* Valmidus meeskonnatööks ja hea suhtlemisoskus;
* Eesti keele oskus kõrgtasemel (C 1) ning vähemalt ühe võõrkeele oskus suhtlemistasandil;
* Hea arvuti kasutamise oskus.

Omalt poolt pakume:

* Vastutusrikast, mitmekesist ning arendavat töökeskkonda;
* Toetavat meeskonda;
* Erialast täiendkoolitust.

Motivatsioonikiri koos palgasooviga, elulookirjeldus ning haridust tõendava dokumendi koopia palume saata Rakvere Linnavalitsusele aadressil Lai tn.20 Rakvere 44308 või digitaalselt allkirjastatuna [linnavalitsus@rakvere.ee](mailto:linnavalitsus@rakvere.ee) hiljemalt 12.veebruaril 2016.a.

Täiendav info: personalispetsialist Marika Villup, telefon 322 5892, [marika.villup@rakvere.ee](mailto:marika.villup@rakvere.ee)